
Nr. 3254/22.02.2022
REFERAT DE APROBARE PRIMAR 

la Proiectul de Hotărâre privind aprobarea acordării unui sprijin financiar în cuantum de 15.000 de lei către numitul Dumitru-Romeo STOICA-NICĂ, ca urmare a necesității refacerii locuinței deteriorată de incendiu

Subsemnatul, IOAN GHEORGHE MUNTEANU, în calitate de primar al Comunei Liebling, prin prezentul referat supun atenției dvs. Proiectul de Hotărâre înregistrat cu nr.3255/22.02.2022 și RAPORTUL DE SPECIALITATE cu nr. 3257/22.02.2022, întocmit de către consilierul juridic, privind temeiul acordării sprijinului, în vederea aprobării.
Având în vedere faptul că, la data de  03.01.2022, a avut loc un incendiu în comuna Liebling, la Nr.895, în urma căruia a fost distrusă în întregime, casa construită de soții Dumitru-Romeo STOICA-NICĂ și Elena-Andreea STOICA-NICĂ, precum și bunurile personale ale acestora, dat fiind și faptul că aceștia au împreună 5 copii, iar soția este însărcinată, urmare a cererii numitului Dumitru-Romeo STOICA-NICĂ, înregistrată sub Nr.691/10.01.2022, apobată de Consiliul Local în ședința din data de 27 ianuarie 2022, instituția noastră, conform legii, are posiblitatea să ia măsurile necesare pentru a acorda sprijin în vederea refacerii locuinței.
Primar, 

IOAN GHEORGHE MUNTEANU

Nr.3257/22.02.2022
RAPORT DE SPECIALITATE

la Proiectul de Hotărâre privind aprobarea acordării unui sprijin financiar în cuantum de 15.000 de lei către numitul Dumitru-Romeo STOICA-NICĂ, ca urmare a necesității refacerii locuinței deteriorată de incendiu

Conform art. 28 din Legea nr. 416/2001 privind venitul minim garantat, Guvernul, se poate acorda ajutoare de urgenţă familiilor şi persoanelor care se află în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite datorate stării de sănătate ori altor cauze care pot conduce la riscul de excluziune socială, dar şi în alte situaţii stabilite prin hotărâre a Guvernului. De asemenea primarii pot acorda ajutoare de urgenţă familiilor şi persoanelor care se află în situaţii de necesitate cauzate de calamităţi naturale, incendii, accidente, precum şi pentru alte situaţii deosebite, stabilite prin hotărâre a consiliului local.
Dispoziţia primarului de acordare a ajutoarelor de urgenţă are la bază solicitarea scrisă a unui membru de familie sau a persoanei singure, precum şi ancheta socială efectuată de personalul serviciului public de asistenţă socială din subordinea consiliului local sau, după caz, al compartimentului de asistenţă socială din aparatul de specialitate al primarului comunei, oraşului, municipiului ori, după caz, al sectorului municipiului Bucureşti, prin care se certifică situaţiile de necesitate sau, după caz, situaţiile deosebite în care se află familiile ori persoanele singure.  


Subsemnata, Mariana-Corina VLAȘCICI, în calitate de consilier juridic superior, promovată temporar pe funcția de secretar general, prin prezentul raport vă supun atenției aprobarea unui proiect de hotărâre privind aprobarea acordării unui sprijin financiar în cuantum de 15.000 de lei către numitul Dumitru-Romeo STOICA-NICĂ, ca urmare a necesității refacerii locuinței deteriorată integral de incendiu. Menționez faptul că, potrivit HG 50/2011 NORME METODOLOGICE din 19 ianuarie 2011de aplicare a prevederilor Legii nr. 416/2001 privind venitul minim garantat:
Articolul 41

Primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite stabilite prin hotărâre a consiliului local.

Articolul 42

Dispoziţia primarului de acordare a ajutoarelor de urgenţă are la bază solicitarea scrisă a unui membru de familie sau a persoanei singure, precum şi ancheta socială efectuată de personalul serviciului public de asistenţă socială din subordinea consiliului local sau, după caz, al compartimentului de asistenţă socială din aparatul de specialitate al primarului comunei, oraşului, municipiului ori, după caz, al sectorului municipiului Bucureşti, prevăzută la art. 38, prin care se certifică situaţiile de necesitate sau, după caz, situaţiile deosebite în care se află familiile ori persoanele singure.

Articolul 43

Fondurile necesare pentru plata ajutoarelor de urgenţă prevăzute la art. 41 se suportă din bugetele locale.

Având în vedere și faptul că, plata ajutorului financiar se suportă de la bugetul local, pe lângă dispoziția primarului este necesară și aprobarea unui Proiect de Hotărâre  de către Consiliul Local Liebling.  

Întocmit,


c.j. Mariana-Corina VLAȘCICI
3

